Axxam n leqbayel yesɛa sin n twiqan, yiwen s nnig udekkan ma d wayeḍ di tkanna akken ad ittefaɣ dduxan n lkanun.Tella daɣen tzulixt is i teffeɣ leɣbar ɣer barra, llan daɣen twiqan ur flin ara ɣer barra, wigi srusun deg-sen ijeqduren am tcebbuxt, tella daɣen tessirt. Ma yella d zzit s daxel yecbula, llan yecbula yttawin alama d 14 n yeɛbaren n zzit, acbali yettili ɣer tama n udekkan neɣ arrif n lemdawed. Ma yella d aman di tsebbalt. yettili daɣen deg uxxam aqdim ucacfal, fell-as i ttɛaliqen at zik iceṭṭiḍen nsen,daɣen ɣur-s ittciddin azeṭṭa. Acacfal-a yettili deg uxxam ur it-ekkes ara maḍi. Ma yella d wagi i tettwalim qqaren-as asenduq mi ara teddu teslit s axxam-is ad t-awi, ma d wa d ahidur, d aglim izimer nxeddem-it di lqaɛa llan wid itittesun i yigardan, ma yella d aglim n umaɛiz neqqar-as aylew, ssexdament medden zik iwakken ad ttawin deg-s nnaɛma, llan daɣen wid it-yesexdamen d ayeddid i waman. Yella daɣen uqecwal ttawin-d deg-s iniɣman, ad ten fesren di ṭṭarḥa ɣef yidnec alamma qlen d tazart umebɛed ad ten-rren ɣer ukufi.